
ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της περιοχής Φιλικών (Τμήμα της 

Π.Ε. VII) του δήμου Τρίπολης (Ν. Αρκαδίας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5, και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «τροποποί¬ 
ηση και συμπλήρωση πολεοδομικών διατάξεων, ρύθμιση συναφών θε¬ 
μάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του ν. δ/τοςτης 17.7.1923 «περί σχε¬ 
δίων πόλεων κλπ.» (Α' 228) όπως μεταγενέστερα τροποποιήθηκε και 
συμπληρώθηκε. 

3. Τις διατάξεις των άρθων 6, 7, 8, 9 του Ν. 1577/1985 «Γενικός 
Οικοδομικός Κανονισμός» (Α’ 210), όπως τροποποιήθηκαν με το άρθρο 
13 (παρ. 1, 2, 3) του Ν. 1647/1986 «Οργανισμός κτηματολογίου και 
Χαρτογραφήσεων ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις» 
(Α' 91). 

4. Τις διατάξεις της παρ. 1 εδαφ. ιδ. του άρθρου 23 του 1558/1985 
«Κυβέρνηση και Κυβερνητικά Όργανα» (Α' 137). 

5. Την 60677/2711/11.9.1986 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Εγκριση γενικού πολεο- 


δομικού σχεδίου (Γ.Π.Σ.) Τρίπολης και Αγ. Κωνσταντίνου Ν. Αρκα¬ 
δίας» (Δ’ 1092). 

6. Την 87875/5262/1991 απόφαση του Υπουργού Περιβάλλο¬ 
ντος Χωροταξίας και Δημοσίων Έργων Έγκριση πολεοδομικής προμε¬ 
λέτης της πολεοδομικής ενότητας VII του Δήμου Τρίπολης (Ν. ΑΡΚΑ¬ 
ΔΙΑΣ). 

7. Τις 151/1987 και 112/1988 γνωμοδοτήσεις του δημοτικού 
συμβουλίου Τριπόλεως. 

8. Τις 15/19.9.1989 και 7/8.10.1990 γνωμοδοτήσεις του Συμ¬ 
βουλίου Χωροταξίας Οικισμού και Περιβάλλοντος Ν. Αρκαδίας. 

9. Την 600/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας VII (περιοχή Φιλικών) του Δήμου Τρίπολης (Ν. Αρκαδίας) με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, χώρων αθλοπαιδειών, πλατείας πρασίνου, παιδικής χαράς, 
αθλοπαιδειών - πρασίνου, στάθμευσης αυτοκινήτων, χώρου βρεφονη¬ 
πιακού σταθμού, Κ.Α.Π.Η., νηπιαγωγείου, δημοτικού σχολείου, αλσύ- 
λιου, όπως φαίνεται στα σχετικά πέντε (5) χρωματισμένα πρωτότυπα 
διαγράμματα σε κλίμακα 1:1.00 που θεωρήθηκαν από τον προϊστάμενο 
της Διεύθυνσης Τοπογραφικών Εφαρμογών με την 935579/1991 
πράξη του και που αντίτυπά τους σε φωτοσμίκρυνση δημοσιεύονται με 
το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδήσιμους χώρους της παραπάνω περιοχής επιτρέπονται οι 
χρήσεις γενικής κατοικίας όπως προσδιορίζονται από το άρθρο 5 του π. 
δ/τος 81/1980 παρ. 1 και 2. 

ειδικότερα: 

-Για τον τομέα Α τα εστιατόριά - αναψυκτήρια - εμπορικά καταστή¬ 
ματα επιτρέπονται μόνο στο ισόγειο των οικοδομών και τα επαγγελμα¬ 
τικά εργαστήρια πιτρέπονται μόνο μέχρι 10 ΗΡ. 

Για τον τομέα Β επιτρέπεται μόνο ένα κατάστημα 50 τ.μ. ανά αυτο¬ 
τελή ιδιοκτησία. 

Άρθρο 4 

Στο πρόσωπο των οικοπέδων οικοδομημένών ή μη επιβάλλεται προ¬ 
κήπιο πλάτους τριών (3), τεσσάρων (4), πέντε (5), έξι (6), επτά (7), εν¬ 
νέα (9) και δέκα (10) μέτρων και πλάτους μεταβλητού από μηδέν έως 
τρία (3) μέτρα όπως φαίνονται στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Α 
και Β όπως φαίνεται στα ίδια διαγράμματα ως εξής: 

ΕΦΗΜΕΡΙΣ ΤΗΣ ΚΫΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


Α. Τομέας Α. 

1. Ελάχιστο πρόσωπο: δέκα πέντε(15)μ. 

Ελάχιστο εμβαδό: Εξακόσια (600) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα α) τα οικόπεδα που έχουν κατά τη δημοσίευση του 
παρόντος διατάγματος: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

β) τα οικόπεδα που, προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 και έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

3. μέγιστο ποσοστό κάλυψης εξήντα τοις εκατό (60%) της επιφά¬ 
νειας τους. 

4. Συντελεστής δόμησης: οκτώ εκατοστά (0,80). 

5. Μέγιστο επιτρεπόμενο ύχος των κτιρίων έντεκα και μισό (11,5)μ. 

Β. Τομέας Β 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα α) τα οικόπεδα που έχουν κατά τη δημοσίευση του 
παρόντος. 

Ελάχιστο πρόσωπο: οκτώ (8) μ. 

Ελάχιστο εμβαδόν: διακόσια (200) τ.μ. και β) τα οικόπεδα που προ¬ 
κύπτουν από την οριστική πράξη εφαρμογής της πολεοδομικής μελέτης 
ή προέρχονται από τις εισφορές σε γη σύμφωνα με το άρθρο 8 του Ν. 
1337/1983 και έχουν: 


Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

3. Μέγιστο ποσοστό κάλυψης: εξήντα τοις εκατό (60%) της επιφά¬ 
νειας τους. 

4. Συντελεστής δόμησης: έξι δέκατα (0,6). 

5. Μέγιστο επιτρεπόμενο ύψος των κτιρίων: οκτώ (8) μέτρα. 

Γ. Επί πλέον των προϋποθέσεων των παραγρ. 1 και 2 των ενοτήτων 
Α και Β τα οικόπεδα θεωρούνται άρτια και οικοδομήσιμα εφόσον στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέτρα. 

Δ. Επί πλέον των ανωτέρω και για τους δύο τομείς ισχύουν τα παρα¬ 
κάτω: 

1. Απαγορεύεται η τοποθέτηση υαλικών και πλαστικών φύλλων στα 
στηθαία των εξωστών. . 

2. Απαγορεύεται η δημιουργία χώρου στάθμευσης αυτοκινήτων στις 
πρασιές. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


Υ.ΠΕ.ΧΩ. Δ.Ε 
















_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 

ύΐκ ΤΘΥΝΣΗ ΧΛΡΤΟΓΡΑΦΗ ΣΕ ΟΝ Τ 0Π0ΓΡΑΦΙΚ0 ΔΙΑΓΡΑΜΜΑ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Αγίου Δημη- 

τρίου (Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 π. 
δ/γμα (Δ' 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το 367/1987 Π. δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

5. Την από 20.5.1991 (αριθ. πρώτ. 29940/1991) αίτηση των Νι- 
Κολοπούλου Θεοδώρου και Νικολοπούλου Μαρίας. 

6. Την 378/1991 γνωμοδότηση του κεντρικού Συμβουλίου Χωρο¬ 
ταξίας, Οικισμού και Π-ριβάλλοντος. 

7. Την 34335/3.10.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 11.12.1989 π. δ/γμα (Δ' 13/1990) 
από το βαρυνόμενο ακίνητο, που βρίσκεται εντός του ρυμοτομικού σχε¬ 
δίου δήμου Κηφισιάς (Ν. Αττικής), επί των οδών Νεκταρίου και Νέστο- 
ρος, για το οποίο έχει εκδοθεί ο 2729/1991 σχετικός τίτλος δικαιώμα¬ 
τος μεταφοράς συντελεστή δόμησης στο όνομα των Νικολοπούλου Μα¬ 
ρίας και Νικολόπουλου Θεόδωρου, σε άλλο ακίνητο (ωφελούμενο) που 
βρίσκεται εντός του ρυμοτομικού σχεδίου δήμου Αγίου Δημητρίου (Ν. 
Αττικής) επί της οδού Καλαμών, οικοδομικό τετράγωνο 1063, φερό- 
μενο ως ιδιοκτησία των Νικολοπούλου Μαρίας και Νικολόπουλου Θεό¬ 
δωρου, όπως το ωφελούμενο ακίνητο φαίνεται με στοιχεία ΑΒΓΔΕΖΑ 


στο σχετικό πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 4306/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 194,87 τ.μ. που αντιστοιχεί σε 55,29 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 493,74 τ.μ. 

β. Ποσοστό κάλυψης: 40%. 

γ. Συντελεστής δόμησης 1,8. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ μέτρα και είκοσι εκατοστά του μέτρου (18,20 μ). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον προϊστάμενο της Διεύθυνσης Τοπογραφικών Εφαρμογών με 
την 4306/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνεται ο 2729/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



Ε?ΓΠ 

(3) 

Έγκριση πραγματοποίησης μεταφοράς συντελεστή δόμησης ακινήτου 

που βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (ΦΕΚ Α’ 58). 

2. Τις διατάξεις του Π.Δ. 470/1979 «περί μετασχηματισμού των 
συντελεστών δομήσεων εις εμβαδά κατά την εφαρμογή του Ν. 880/ 
1979 (ΦΕΚ Α' 138), όπως τροποποιήθηκε με το από 19.6.1987 
Π.Δ/γμα (ΦΕΚ Δ’ 592). 

3. Τις διατάξεις του Π.Δ. 510/1979 «περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/1979» (ΦΕΚ Α’ 
154), όπως τροποποιήθηκε με το 367/1987 Π.Δ/γμα (ΦΕΚΑ' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ Α' 137). 

5. Την 2523/17.7.1991 δήλωση συναίνεσης ενώπιον της συμβο¬ 
λαιογράφου Αθηνών Ερσης Μπέη - Πανέτσου του Αθανασίου Απο¬ 
στόλη ενεργούντος για τον εαυτό του και ως πληρεξούσιος για λογαρια¬ 
σμό των Δέσποινας Αποστόλη και Αντωνίου Αποστόλη, αποκλειστικών 
κυρίων του παρακάτω περιγραφομένου ακινήτου. 

6. Την 453/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 34324/3.10.1991 απόφαση του Υπουργού Περιβάλλοντος, 
Χωροταξίας και Δημ. Έργων, για προέγκριση της σχετικής τεχνικής 
μελέτης. 

8. Την κατόπιν αυτοψίας της υπαλλήλου Χριστοφίλου Νικολέττας 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου, που βρίσκεται εντός του 
ρυμοτομικού σχεδίου Αθηνών και ειδικότερα επί των οδών Μπαρά αριθ. 
29 και Δεληγιάννη αριθ. 11, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου), που βρίσκεται εντός του ρυμοτικού σχεδίου Αθηνών και ειδι¬ 
κότερα επί των οδών Μπαρά αριθ. 29 και Δεληγιάννη αριθ. 11 έχει χα- 


ρακτηρισθεί ως διατηρητέο με την 46637/2457/23.7.1991 από¬ 
φαση του Υπουργού Περιβάλλοντος, Χωροταξίας και Δημοσίων Έργων 
(Δ' 638), του οποίου την αποκλειστική κυριότητα έχουν οι Αθανάσιος 
Αποστολής, Δέσποινα Αποστόλη και Αντώνιος Αποστολής, όπως το βα- 
ρυνόμενο ακίνητο φαίνεται με στοιχεία Α, Β, Γ, Δ, Α στο σχετικό πρωτό¬ 
τυπο διάγραμμα σε κλίμακα 1:200, που θεωρήθηκε από τον προϊστά¬ 
μενο της διεύθυνσης Τοπογραφικών Εφαρμογών με την 3234/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 199,46 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,78. 

δ. Δομήσιμες επιφάνειες που αντιστοιχούν σ’ αυτό: 199,46 τ.μ. X 
3,78 = 753,96 τ.μ. 

ε. Δομημένη επιφάνεια: 313,80 τ.μ. (εκ των οποίων 156,90 τ.μ. 
στο ισόγειο και 156,90 τ.μ. στον όροφο). 

στ. Μεταφερόμενη δομήσιμη επιφάνεια: 

753,96 - 313,80 = 440,16 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αθανασίου Αποστόλη, Δέσποινας Αποστόλη και Αντωνίου 
Αποστόλη για εμβαδόν 440,16 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
(αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. οίχ.1189 (4) 

Καθορισμός οικοδομήσιμων τμημάτων στην Κοινότητα Αμυγδαλιών 

Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Την από τον Οκτώβρη του 1986 Γεωτεχνική έκθεση του ΙΓΜΕ, 
που αφορά στην επανεξέταση οικισμών του Ν. Ηλείας και διαβιβάστηκε 
στη Νομαρχία με το αριθ. πρωτ. 22/13.10.86 έγγραφο του ΙΓΜΕ. 

2. Την αριθ. πρωτ. 8114/22.11.91 απόφασή μας για «συγκρότηση 
Επιτροπής καθορισμού οικοδομήσιμων τμημάτων κατολισθαινόντων 
οικισμών Ν. Ηλείας». 

3. Την από 20.2.1991 εισηγητική έκθεση της παραπάνω επιτρο¬ 
πής, αποφασίζουμε: 

Α) Χαρακτηρίζουμε εν μέρει την Κοινότητα Αμυγδαλιών Ολυμπίου; 
Ν. Ηλείας οικοδομήσιμη εκτός από τα παροικάτω τμήματα: 

1) Ανατολικά από την εκκλησία Αγ. Ιωάννη μετά την απόσταση των 
70 μ. και μέχρι το παρακείμενο ρεύμα. 

2) Σε απόσταση 15 μ. από τα χείλη των χαραδρών που διασχίζουν 
τους κοινοτικούς χώρους. 

3) Στις περιοχές όπου υπάρχει εμφάνιση σχιστο^ερατολίθων. 

Β) Στα υπόλοιπα τμήματα της Κοινότητας είναι δυνατή η ανοικοδό¬ 
μηση, με την προϋπόθεση ότι η θεμελίωση θα γίνεται στο υγιές υπόβα¬ 
θρο και με ευθύνη του Μελετητή - Μηχανικού, ο οποίος θα δηλώνει 
υπεύθυνα ότι έλαβε γνώση της από Οκτώβρη 1986 Γεωτεχνικής έκθε¬ 
σης του Ι.Γ.Μ.Ε. 


Η απόφαση αυτή να δημοσιευτεί στην Εφημερίδα της Κυβερνήσεως. 

Πύργος, 6 Μαρτίου 1992 

Ο Νομάρχης 
ΓΕΡ. ΚΟΪΤΑΒΑΣ 

-♦- 

ΑΝΑΚΟΙΝΩΣΕΙΣ 

( 5 ) 

Ειδοποίηση παρακατάθεσης αποζημίωσης λόγω προσκύρωσης στην 
Κομοτηνή. 

Καταθέτης: Αγγελική σύζ. Κων/νου Τόκα. 

Κατατεθέν έγγραφο: Το 25428/8.10.1990 γραμμάτιο σύστασης 
παρακαταθήκης του Ταμείου Παρακαταθηκών και Δανείων για ποσό 
των εκατόν είκοσι δύο χιλιάδων πεντακοσίων εβδομήντα (122.570) 

δ ρχ· 

Αιτία παρακατάθεσης: Αποζημίωσης καθορισθείσα με την 207/ 
1989 απόφαση του Μονομελούς Πρωτοδικείου Ροδόπης, που αντιστοι¬ 
χεί σε προκυρούμενη επιφάνεια 72,10 τ.μ., που προκύπτει μετά από 
αφαίρεση και συμψηφισμό, επιφάνειας 35,20 τ.μ. ιδιοκτησίας της, που 
προσκυρώνεται στον υπέρ ου η κατάθεση Τούλη Κωνσταντινίδη, από 
επιφάνεια 107,30 τ.μ. ιδιοκτησίας του υπέρ ου, που προσκυρώνεται στη 
δική της ιδιοκτησία. 

Υπέρ ου η κατάθεση: Τούλης Κωνσταντινίδης, κάτοικος Μαρωνείας 
Ροδόπης. 

(Αριθ. διπλοτ. Δημ. Ταμ. Δικ. Εισπρ. Αθην. 9144448/18.3.92) 

Η Πληρεξούσια Δικηγόρος 
ΜΑΡΙΑ ΜΠΑΤΖΩΝΙΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


